ZAPISNIK 7. SJEDNICE ŠKOLSKOG ODBORA

održane 19.09.2016. godine

PRISUTNI: Katica Pejakić, Mirjana Eršek, Lidija Ilijaš, Marija Bažulić, Ljiljana Popovački Račić,

OSTALI PRISUTNI:Eduard Kovačević-ravnatelj Škole, Krešimir Fijačko-tajnik Škole

 Sjednica je počela u 18.15 sati.

 Predsjednica Školskog odbora gospođa Pejakić, pozdravila je sve prisutne, te dala na glasanje zapisnik sa prošle sjednice Školskog odbora.

 **Zapisnik sa prošle sjednice Školskog odbora je jednoglasno prihvaćen** **i nema dodatnih primjedbi u odnosu na istu.**

 Predsjednica Školskog odbora predložila je slijedeći

D N E V N I R E D

 **1**.Suglasnost ravnatelju 15-i dan na zapošljavanje do 60 dana za učitelje:

učitelj/ ca fizike na nepuno određeno radno vrijeme

učitelj/ ca matematike na puno određeno radno vrijeme

učitelj/ ca tjelesno zdravstvene kulture na nepuno određeno radno vrijeme

učitelj/ ca engleskog jezika na nepuno određeno radno vrijeme

učitelj/ ca razredne nastave, 3 izvršitelja na puno određeno radno vrijeme

učiteljica kemije na nepuno određeno radno vrijeme

**2**. Izbor po ponudama- osiguranje učenika

**3**.Odluka po natječaju za iznajmljivanje školskih prostora

**4.** Obavijesti o obavljenim radovima na prostorima škole

**5.** Školski kurikulu

**5.** Razno

**Dnevni red je jednoglasno prihvaćen**.

AD.1.

 Dana je suglasnost školskog odbora na odluku ravnatelja na zapošljavanje učitelja/ ca na određeno radno vrijeme do dobivanja suglasnosti ministarstva. Novi zaposlenici od mogućih kandidata koji su se prijavili, najviše odgovaraju traženim radnim mjestima prema stručnim kvalifikacijama, znanjima i kompetencijama. Na upražnjeno radno mjesto učitelja fizike zaposlen je Robert Rumenović, na upražnjeno radno mjesto učitelja matematike zaposlena je Ružica Korać, na radno mjesto učiteljice engleskog jezika zaposlena je Nikolina Fancev, na radno mjesto učiteljice kemije zaposlena je Maja Pilat, na radno mjesto učitelja/ ce tjelesno zdravstvene kulture došlo je do povećanja satnice već zaposlenoj učiteljici Andreji Ivić Fratrić.

Od učitelj/ ca razredne nastave, zaposlena je Matea Tišlar, dok na ostala dva radna mjesta razredne nastave, zaposlene su učiteljice koje su radile i prošle školske godine u OŠ Bistra: Maja Smrekar i Maja Đurinović Tišljarec.

AD.2.

 Izbor po ponudama za osiguranje učenika počeo je analizom pristiglih ponuda: Croatia osiguranja, Grave osiguranja i Jadranskog osiguranja. Usporedbom pristiglih ponuda jednoglasno je odobrena ponuda Jadranskog osiguranja zbog najpovoljnijih uvjeta pružanja osiguranja učenika.

AD.3.

Jednoglasnom odlukom članova odobren je najam školskih prostora: glazbenoj školi "Bonar", školsku dvoranu hrvačkom klubu " Bistra" i školsku dvoranu ženskom rukometnom klubu "Bistra". Utvrđeno je da su podmirena sva prijašnja dugovanja i tražbine škole, odnosno najmoprimaca prema najmodavcu.

AD.4.

Izlaganje ravnatelja škole Eduarda Kovačevića o tijeku i rezultatu radova započelo je područnom školom Jablanovec, koja je temeljito obnovljena, zatim o obavljenom energetskom certifikatu na područnoj školi u Gornjoj Bistri.

Izlaganje je nastavljeno opisom radova na matičnoj školi u Poljanici: saniranja puknuća vodovodne cijevi u zidu učionice, te saniranja poda i parketa na prostorima školske dvorane. Ujedno na kraju izlaganja, ravnatelj je obavijestio članove školskog odbora o budućim aktivnostima i radovima na prostorima matične škole u Poljanici.

AD.4.

Rasprava o školskom kurikulumu započela je iznošenjem novih podataka prikupljenih i oformljenih od strane ravnatelja škole. Ravnatelj je posebno izdvojio podatke o učenicima koji su putnici te način njihova prijevoza do škole, te tijekom, planovima i postupkom uvođenja robotike kao dodatne nastave u školski obrazovni program. Školski odbor jednoglasno je podržao uvođenje nove dodatne nastave i usvojio oformljene podatke.

Sjednica školskog odbora završila je u 19:45 sati

Zapisničar: Predsjednica Školskog odbora:

v.r.Krešimir Fijačko v.r. Katica Pejakić

KLASA: 602-03/16-01/7

URBROJ:238-30-07-16-02

U Poljanici Bistranskoj, 20.Rujan 2016.